Hrvatski sabor
20121128

Kolega Vuljanić ja razumijem vašu potrebu da preko replike otvorite temu koja s ovim nikakve veze nema, ali isto tako razumite moju potrebu da vam ne idem na ruku i da se ne lijepim na vašu baketinu. Naime, kada klub HNS-a zauzme svoj stav, točno, branit će ga lavovski i to do kraja dok se god ne ispune uvjeti za nešto drugo. A u ovome konkretnom slučaju dakle smanjenje PDV-a sa 25% na 5% za plovila koja su trenutno na režimu privremenog uvoza nema ama baš nikakve veze s time kako se primjenjuju ostale stope PDV-a sukladno europskim direktivama i onim što je ispregovarano u pregovaračkom procesu pa onda ni s mlijekom ni kruhom ni sa svim drugim stvarima. Ovoga časa govorimo o mjeri koja će hrvatskom državnom proračunu iz džepova stranaca donijeti veliki prihod. Dakle ovdje se ne kaže o nikakvom novom opterećenju građana Republike Hrvatske nego čak štoviše, o prihodovanju sredstava koji će olakšati fiskalni teret ovog časa na državnom proračunu. Hvala lijepa.